https://ask.fm/Mohamadabdelwahed/answers/138254097123 لا اله الا الله .. تعجبت من كلامك شيخنا .. ارجوا التوضيح
يا مولانا ده حكم موضوعي أنا أحكم به في تخصصي، كمية الرسائل اللي جات بعد الجواب كثيرة، يا جماعة هذا دين وأنا لا أجامل في ديني. سألتم عن الشيخ ابن عثيمين ومدحته جدا عدة مرات، مش لازم أكون مطابقا لرؤاكم في كل شخص، كل واحد يتكلم بمبلغ علمه وبما سيسأله الله عنه. بتسألوا ليه لما انتم عاوزين إجابة معينة، وبعدين لو أجبنا بغيرها تزعلوا! نعم الشيخ ليس محققا، ومش معنى كدا أنه مش عالم، لاحظ عشان الناس بتخلط في الكلام، وجاءتني عدة رسائل أصحابها مش واضح لهم الكلام. أنا سئلت سؤالا محددا: هل هو عالم محقق في المذهب الحنبلي؟ قلت: لا ولا في غيره. نفيت التحقيق ولم أنف مطلق العلم. فين الإساءة والتطاول؟! أما: (وحسابه على الله)؛ فالشيخ هو نفس نموذج علي جمعة في الموقف من الأحداث العامة، بس ده أشعري وبعمة أزهرية فأنتم مش بتزعلوا لما نشتمه، وده بغترة أو شماغ ووهابي، فأنتم بتزعلوا من أدنى كلمة حتى لو لم نشتم. واحنا لا بنجامل في ده ولا في ده، وبالعكس: المفروض الوهابي مصيبته في هذا أعظم. كفاية بقى شغب، وخذوا أو دعوا